title: Komission täytäntöönpanodirektiivi 2011/60/EU, annettu 23 päivänä toukokuuta 2011 , neuvoston direktiivin 91/414/ETY muuttamisesta tebufenotsidin sisällyttämiseksi siihen tehoaineena ja komission päätöksen 2008/934/EY muuttamisesta  ETA:n kannalta merkityksellinen teksti

text:
               24.5.2011

               FI

               Euroopan unionin virallinen lehti

               L 136/58

         KOMISSION TÄYTÄNTÖÖNPANODIREKTIIVI 2011/60/EU,
   annettu 23 päivänä toukokuuta 2011,
   neuvoston direktiivin 91/414/ETY muuttamisesta tebufenotsidin sisällyttämiseksi siihen tehoaineena ja komission päätöksen 2008/934/EY muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan,
   sekä katsoo seuraavaa:

               (1)

               Komission asetuksissa (EY) N:o 451/2000 (2) ja (EY) N:o 1490/2002 (3) vahvistetaan direktiivin 91/414/ETY 8 artiklan 2 kohdassa tarkoitetun työohjelman kolmannen vaiheen täytäntöönpanoa koskevat yksityiskohtaiset säännöt sekä luettelo tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Luettelossa oli mukana tebufenotsidi.

               (2)

               Ilmoittaja peruutti tekemänsä ilmoituksen tehoaineen lisäämiseksi direktiivin 91/414/ETY liitteeseen I kahden kuukauden kuluessa arviointikertomusluonnoksen vastaanottamisesta asetuksen (EY) N:o 1490/2002 11 e artiklan mukaisesti. Eräiden tehoaineiden sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta 5 päivänä joulukuuta 2008 tehdyssä komission päätöksessä 2008/934/EY (4) säädettiin näin ollen, ettei tebufenotsidia sisällytetä liitteeseen.

               (3)

               Direktiivin 91/414/ETY 6 artiklan 2 kohdan mukaisesti alkuperäinen ilmoittaja, jäljempänä ’hakija’, toimitti uuden hakemuksen ja pyysi soveltamaan nopeutettua menettelyä, josta säädetään yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annetun komission asetuksen (EY) N:o 33/2008 (5) 14–19 artiklassa.

               (4)

               Hakemus toimitettiin Saksalle, joka oli nimetty esitteleväksi jäsenvaltioksi asetuksella (EY) N:o 1490/2002. Nopeutetun menettelyn määräaikaa noudatettiin. Tehoaineen määritelmä ja esitetyt käyttötarkoitukset ovat samat kuin ne, joista oli kyse päätöksessä 2008/934/EY. Hakemus on myös asetuksen (EY) N:o 33/2008 15 artiklassa säädettyjen muiden sisältöä ja menettelyjä koskevien vaatimusten mukainen.

               (5)

               Saksa arvioi hakijan toimittamat lisätiedot ja laati lisäkertomuksen. Se toimitti tämän kertomuksen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 23 päivänä marraskuuta 2009. Elintarviketurvallisuusviranomainen pyysi muilta jäsenvaltioilta ja hakijalta kommentteja lisäkertomuksesta ja toimitti saamansa huomautukset edelleen komissiolle. Elintarviketurvallisuusviranomainen esitteli 19 päivänä lokakuuta 2010 asetuksen (EY) N:o 33/2008 20 artiklan 1 kohdan mukaisesti ja komission pyynnöstä tebufenotsidia koskevat päätelmänsä (6) komissiolle. Jäsenvaltiot ja komissio tarkastelivat arviointikertomusluonnosta, lisäkertomusta ja elintarviketurvallisuusviranomaisen päätelmiä elintarvikeketjua ja eläinten terveyttä käsittelevässä pysyvässä komiteassa, ja tebufenotsidia koskeva komission tarkastelukertomus saatiin valmiiksi 11 päivänä maaliskuuta 2011.

               (6)

               Eri tutkimuksista on käynyt ilmi, että tebufenotsidia sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa säädetyt edellytykset erityisesti tutkittujen ja komission tarkastelukertomuksessa lueteltujen käyttötarkoitusten osalta. Näin ollen on aiheellista sisällyttää tebufenotsidi liitteeseen I sen varmistamiseksi, että tätä tehoainetta sisältäviä kasvinsuojeluaineita koskevat luvat voidaan myöntää mainitussa direktiivissä säädetyllä tavalla kaikissa jäsenvaltioissa.

               (7)

               Rajoittamatta tämän päätelmän soveltamista on kuitenkin aiheellista hankkia lisätietoja tietyistä seikoista. Direktiivin 91/414/ETY 6 artiklan 1 kohdassa säädetään, että tehoaineen sisällyttämiselle liitteeseen I voidaan asettaa ehtoja. Tämän vuoksi on aiheellista edellyttää, että hakija toimittaa vahvistavat tiedot metaboliittien RH-6595 (7), RH-2651 (8) ja M2 (9) merkityksellisyyden osalta, tebufenotsidin emäksisessä maaperässä hajoamisen osalta sekä muihin kuin torjuttaviin perhosiin kohdistuvien riskien osalta.

               (8)

               Kohtuullinen määräaika on tarpeen ennen tehoaineen sisällyttämistä liitteeseen I, jotta jäsenvaltiot ja asianomaiset osapuolet voivat valmistautua sisällyttämisestä johtuviin uusiin vaatimuksiin.

               (9)

               Ilman, että tehoaineen sisällyttämisellä liitteeseen I rajoitettaisiin direktiivin 91/414/ETY velvoitteiden soveltamista, jäsenvaltioilla olisi sisällyttämisen jälkeen oltava kuusi kuukautta aikaa tarkistaa nykyiset tebufenotsidia sisältävien kasvinsuojeluaineiden luvat sen varmistamiseksi, että direktiivissä 91/414/ETY ja erityisesti sen 13 artiklassa säädetyt vaatimukset ja liitteessä I vahvistetut ehdot täyttyvät. Jäsenvaltioiden olisi direktiivin 91/414/ETY säännösten mukaisesti tapauksen mukaan muutettava voimassa olevia lupia taikka korvattava tai peruutettava ne. Edellä esitetystä määräajasta poiketen olisi säädettävä pidemmästä määräajasta kutakin kasvinsuojeluainetta ja kutakin aiottua käyttötarkoitusta koskevan täydellisen, liitteen III mukaisen asiakirja-aineiston jättämistä ja arviointia varten direktiivissä 91/414/ETY säädettyjen yhtenäisten periaatteiden mukaisesti.

               (10)

               Kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetun komission asetuksen (ETY) N:o 3600/92 (10) puitteissa arvioitujen tehoaineiden sisällyttämisestä direktiivin 91/414/ETY liitteeseen I saatu kokemus on osoittanut, että tietojen saantiin liittyviä voimassa olevien lupien haltijoiden velvollisuuksia voi olla vaikea tulkita. Lisävaikeuksien välttämiseksi näyttääkin olevan tarpeen selkeyttää jäsenvaltioiden velvollisuuksia ja erityisesti velvollisuutta tarkistaa, että luvanhaltija osoittaa, että kyseisen direktiivin liitteen II vaatimukset täyttävä asiakirja-aineisto on saatavilla. Tällä selvennyksellä ei kuitenkaan aiheuteta jäsenvaltioille tai luvanhaltijoille uusia velvoitteita verrattuna direktiiveihin, joita on tähän mennessä annettu liitteen I muuttamiseksi.

               (11)

               Sen vuoksi on aiheellista muuttaa direktiiviä 91/414/ETY.

               (12)

               Päätöksessä 2008/934/EY säädetään tebufenotsidin sisällyttämättä jättämisestä ja kyseistä tehoainetta sisältävien kasvinsuojeluaineiden lupien peruuttamisesta viimeistään 31 päivänä joulukuuta 2011. On tarpeen poistaa tebufenotsidia koskeva rivi kyseisen päätöksen liitteestä.

               (13)

               Sen vuoksi on aiheellista muuttaa päätöstä 2008/934/EY.

               (14)

               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Poistetaan tebufenotsidia koskeva rivi päätöksen 2008/934/EY liitteestä.
   3 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä marraskuuta 2011. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Jäsenvaltioiden on sovellettava näitä säännöksiä 1 päivästä joulukuuta 2011.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   4 artikla
   1.   Jäsenvaltioiden on direktiivin 91/414/ETY mukaisesti tarvittaessa muutettava tebufenotsidia tehoaineena sisältäviä kasvinsuojeluaineita koskevia voimassa olevia lupia tai peruutettava ne viimeistään 30 päivänä marraskuuta 2011.
   Jäsenvaltioiden on kyseiseen päivämäärään mennessä erityisesti tarkistettava, että tebufenotsidia koskevat mainitun direktiivin liitteen I edellytykset täyttyvät, kyseistä tehoainetta koskevan tekstin B osassa mainittuja edellytyksiä lukuun ottamatta, ja että luvanhaltijalla tai luvanhaltijan saatavilla on mainitun direktiivin liitteen II vaatimukset täyttävä asiakirja-aineisto mainitun direktiivin 13 artiklan edellytysten mukaisesti.
   2.   Poiketen siitä, mitä 1 kohdassa säädetään, jäsenvaltioiden on arvioitava uudelleen kaikki sellaiset sallitut kasvinsuojeluaineet, jotka sisältävät tebufenotsidia joko ainoana tehoaineena tai yhtenä monista tehoaineista, jotka kaikki on 31 päivään toukokuuta 2011 mennessä sisällytetty direktiivin 91/414/ETY liitteeseen I; arviointi on suoritettava direktiivin 91/414/ETY liitteessä VI säädettyjen yhtenäisten periaatteiden mukaisesti, mainitun direktiivin liitteessä III vahvistetut vaatimukset täyttävän asiakirja-aineiston perusteella ja ottaen huomioon tebufenotsidia koskevan, mainitun direktiivin liitteessä I olevan tekstin B osa. Jäsenvaltioiden on kyseisen arvioinnin perusteella määritettävä, täyttääkö tuote direktiivin 91/414/ETY 4 artiklan 1 kohdan b, c, d ja e alakohdassa vahvistetut edellytykset.
   Määrittämisen jälkeen jäsenvaltioiden on

               a)

               tebufenotsidia ainoana tehoaineena sisältävien tuotteiden osalta tarvittaessa muutettava lupaa tai peruutettava se viimeistään 31 päivänä toukokuuta 2015; tai

               b)

               tebufenotsidia yhtenä monista tehoaineista sisältävien tuotteiden osalta tarvittaessa muutettava lupaa tai peruutettava se viimeistään 31 päivänä toukokuuta 2015 taikka siinä direktiivissä tai niissä direktiiveissä, joilla kyseinen aine tai aineet lisätään direktiivin 91/414/ETY liitteeseen I, tällaista muuttamista tai peruuttamista varten vahvistettuna ajankohtana sen mukaan, kumpi ajankohta on myöhäisempi.

         5 artikla
   Tämä direktiivi tulee voimaan 1 päivänä kesäkuuta 2011.
   6 artikla
   Tämä direktiivi on osoitettu kaikille jäsenvaltioille.

      Tehty Brysselissä 23 päivänä toukokuuta 2011.

            Komission puolesta

         José Manuel BARROSO

            Puheenjohtaja

      (1)  EYVL L 230, 19.8.1991, s. 1.

      (2)  EYVL L 55, 29.2.2000, s. 25.

      (3)  EYVL L 224, 21.8.2002, s. 23.

      (4)  EUVL L 333, 11.12.2008, s. 11.

      (5)  EUVL L 15, 18.1.2008, s. 5.

      (6)  Euroopan elintarviketurvallisuusviranomainen; Conclusion on the peer review of the pesticide risk assessment of the active substance tebufenozide. Tiivistelmä: EFSA Journal 2010; 8(12):1871. [120 pp.]. doi:10.2903/j.efsa.2010.1871. Saatavilla osoitteessa www.efsa.europa.eu

      (7)  N’-[(4-asetyylifenyyli)karbonyyli]-N-tert-butyyli-3,5-dimetyylibentsohydratsidi.

      (8)  4-({2-tert-butyyli-2-[(3,5-dimetyylifenyyli)karbonyyli]hydratsinyyli}karbonyyli)bentsoehappo.

      (9)  Kemiallista nimeä ei ole vielä määritelty.

      (10)  EYVL L 366, 15.12.1992, s. 10.

      LIITE
      Lisätään direktiivin 91/414/ETY liitteessä I olevan taulukon loppuun seuraava teksti:

                     Nro

                     Nimi, tunnistenumero

                     IUPAC-nimi

                     Puhtaus (1)

                     Voimaantulo

                     Sisällyttämisen päättymispäivä

                     Erityissäännökset

                     ”355

                     Tebufenotsidi
                     CAS-numero: 112410-23-8
                     CIPAC-numero: 724

                     N-tert-butyyli-N’-(4-etyylibentsoyyli)-3,5-dimetyylibentso-hydratsidi

                     ≥ 970 g/kg
                     Merkityksellinen epäpuhtaus:

                        t-butyylihydratsiini < 0,001 g/kg

                     1. kesäkuuta 2011

                     31. toukokuuta 2021

                     A   OSA
                     Lupa voidaan myöntää ainoastaan hyönteisten torjunta-aineena käyttöä varten.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 11. maaliskuuta 2011 valmiiksi saadun tebufenotsidia koskevan tarkastelukertomuksen päätelmät ja erityisesti sen lisäykset I ja II.
                     Tässä yleisarvioinnissa jäsenvaltioiden on

                                 (1)

                                 kiinnitettävä erityistä huomiota käyttäjien ja työntekijöiden turvallisuuteen alueelle palaamisen jälkeen sekä varmistettava, että lupaedellytyksiin sisältyy asianmukaisten suojavarusteiden käyttö;

                                 (2)

                                 kiinnitettävä erityistä huomiota pohjavesien suojeluun, jos tehoainetta käytetään alueilla, joilla on herkkä maaperä ja/tai epäsuotuisat ilmasto-olot;

                                 (3)

                                 kiinnitettävä erityistä huomiota vesieliöiden suojeluun ja varmistettava, että käyttöedellytyksiin sisältyy asianmukaisia riskinhallintatoimenpiteitä;

                                 (4)

                                 kiinnitettävä erityistä huomiota muihin kuin torjuttaviin perhosiin kohdistuviin riskeihin.

                           Lupaedellytyksiin on tarvittaessa sisällyttävä riskinhallintatoimenpiteitä.
                     Asianomaisten jäsenvaltioiden on edellytettävä vahvistavien tietojen toimittamista

                                 (1)

                                 metaboliittien RH-6595, RH-2651 ja M2 merkityksellisyyden osalta;

                                 (2)

                                 tebufenotsidin emäksisessä maaperässä hajoamisen osalta.

                           Asianomaisten jäsenvaltioiden on varmistettava, että hakija toimittaa 1 ja 2 kohdassa tarkoitetut tiedot komissiolle viimeistään 31. toukokuuta 2013.”

         (1)  Lisätietoja tehoaineen tunnistuksesta ja määritelmästä annetaan sitä koskevassa tarkastelukertomuksessa.


title: Komission täytäntöönpanodirektiivi 2011/57/EU, annettu 27 päivänä huhtikuuta 2011 , neuvoston direktiivin 91/414/ETY muuttamisesta fluometuronin sisällyttämiseksi siihen tehoaineena ja komission päätöksen 2008/934/EY muuttamisesta  ETA:n kannalta merkityksellinen teksti

text:
               28.4.2011

               FI

               Euroopan unionin virallinen lehti

               L 108/34

         KOMISSION TÄYTÄNTÖÖNPANODIREKTIIVI 2011/57/EU,
   annettu 27 päivänä huhtikuuta 2011,
   neuvoston direktiivin 91/414/ETY muuttamisesta fluometuronin sisällyttämiseksi siihen tehoaineena ja komission päätöksen 2008/934/EY muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan,
   sekä katsoo seuraavaa:

               (1)

               Komission asetuksissa (EY) N:o 451/2000 (2) ja (EY) N:o 1490/2002 (3) vahvistetaan direktiivin 91/414/ETY 8 artiklan 2 kohdassa tarkoitetun työohjelman toisen ja kolmannen vaiheen täytäntöönpanoa koskevat yksityiskohtaiset säännöt sekä luettelo tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Luettelossa oli mukana fluometuroni.

               (2)

               Ilmoittajat peruuttivat tekemänsä ilmoituksen kyseisen tehoaineen lisäämiseksi direktiivin 91/414/ETY liitteeseen I kahden kuukauden kuluessa arviointikertomusluonnoksen vastaanottamisesta asetuksen (EY) N:o 1490/2002 11 e artiklan mukaisesti. Tämän vuoksi eräiden tehoaineiden sisällyttämättä jättämisestä direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta 5 päivänä joulukuuta 2008 tehdyssä komission päätöksessä 2008/934/EY (4) säädettiin, ettei fluometuronia sisällytetä liitteeseen.

               (3)

               Direktiivin 91/414/ETY 6 artiklan 2 kohdan mukaisesti alkuperäiset ilmoittajat, jäljempänä ’hakijat’, toimittivat uuden hakemuksen ja pyysivät soveltamaan nopeutettua menettelyä, josta säädetään yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annetun komission asetuksen (EY) N:o 33/2008 (5) 14–19 artiklassa.

               (4)

               Hakemus toimitettiin Kreikalle, joka oli nimetty esitteleväksi jäsenvaltioksi asetuksella (EY) N:o 1490/2002. Nopeutetun menettelyn määräaikaa noudatettiin. Tehoaineen määritelmä ja sallitut käyttötarkoitukset ovat samat kuin ne, joista oli kyse päätöksessä 2008/934/EY. Hakemus on myös asetuksen (EY) N:o 33/2008 15 artiklassa säädettyjen muiden sisältöä ja menettelyjä koskevien vaatimusten mukainen.

               (5)

               Kreikka arvioi hakijoiden toimittamat lisätiedot ja laati lisäkertomuksen. Se toimitti tämän kertomuksen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 27 päivänä tammikuuta 2010. Elintarviketurvallisuusviranomainen toimitti lisäkertomuksen muille jäsenvaltioille ja hakijoille kommentoitavaksi ja toimitti saamansa huomautukset edelleen komissiolle. Elintarviketurvallisuusviranomainen esitti 14 päivänä joulukuuta 2010 asetuksen (EY) N:o 33/2008 20 artiklan 1 kohdan mukaisesti ja komission pyynnöstä fluometuronia koskevat päätelmänsä (6) komissiolle. Jäsenvaltiot ja komissio tarkastelivat arviointikertomusluonnosta, lisäkertomusta ja elintarviketurvallisuusviranomaisen päätelmiä elintarvikeketjua ja eläinten terveyttä käsittelevässä pysyvässä komiteassa, ja fluometuronia koskeva komission tarkastelukertomus valmistui 11 päivänä maaliskuuta 2011.

               (6)

               Eri tutkimuksista on käynyt ilmi, että fluometuronia sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa säädetyt edellytykset erityisesti tutkittujen ja komission tarkastelukertomuksessa lueteltujen käyttötarkoitusten osalta. Näin ollen on aiheellista sisällyttää fluometuroni liitteeseen I sen varmistamiseksi, että kyseistä tehoainetta sisältäviä kasvinsuojeluaineita koskevat luvat voidaan myöntää mainitussa direktiivissä säädetyllä tavalla kaikissa jäsenvaltioissa.

               (7)

               Rajoittamatta tämän päätelmän soveltamista on kuitenkin aiheellista hankkia lisätietoja tietyistä seikoista. Direktiivin 91/414/ETY 6 artiklan 1 kohdassa säädetään, että tehoaineen sisällyttämiselle liitteeseen I voidaan asettaa ehtoja. Tämän vuoksi on aiheellista edellyttää, että hakijat toimittavat lisätietoja, joilla vahvistetaan kasvien trifluorietikkahappo-metaboliitin toksikologiset ominaisuudet ja maaperässä ja vedessä olevan trifluorimetyylianiliini-metaboliitin seurannassa käytettävät määritysmenetelmät. Jos fluometuroni luokitellaan Euroopan parlamentin ja neuvoston asetuksen (EY) 1272/2008 (7) mukaisesti kategoriaan ”epäillään aiheuttavan syöpää”, asianomaisten jäsenvaltioiden on pyydettävä toimittamaan lisätietoja, jotka vahvistavat maaperässä olevien metaboliittien desmetyylifluometuroni ja trifluorimetyylianiliini merkityksen pohjaveden osalta.

               (8)

               Kohtuullinen määräaika on tarpeen ennen tehoaineen sisällyttämistä liitteeseen I, jotta jäsenvaltiot ja asianomaiset osapuolet voivat valmistautua sisällyttämisestä johtuviin uusiin vaatimuksiin.

               (9)

               Rajoittamatta niiden direktiivin 91/414/ETY mukaisten velvoitteiden soveltamista, jotka johtuvat tehoaineen sisällyttämisestä liitteeseen I, jäsenvaltioilla olisi sisällyttämisen jälkeen oltava kuusi kuukautta aikaa tarkistaa nykyiset fluometuronia sisältävien kasvinsuojeluaineiden luvat sen varmistamiseksi, että direktiivissä 91/414/ETY ja erityisesti sen 13 artiklassa säädetyt vaatimukset ja liitteessä I vahvistetut ehdot täyttyvät. Jäsenvaltioiden olisi direktiivin 91/414/ETY säännösten mukaisesti tapauksen mukaan muutettava voimassa olevia lupia taikka korvattava tai peruutettava ne. Edellä esitetystä määräajasta poiketen olisi säädettävä pidemmästä määräajasta kutakin kasvinsuojeluainetta ja kutakin aiottua käyttötarkoitusta koskevan täydellisen, liitteen III mukaisen asiakirja-aineiston toimittamista ja arviointia varten direktiivissä 91/414/ETY säädettyjen yhtenäisten periaatteiden mukaisesti.

               (10)

               Kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetun komission asetuksen (ETY) N:o 3600/92 (8) puitteissa arvioitujen tehoaineiden sisällyttämisestä direktiivin 91/414/ETY liitteeseen I saatu kokemus on osoittanut, että tietojen saantiin liittyviä voimassa olevien lupien haltijoiden velvollisuuksia voi olla vaikea tulkita. Lisävaikeuksien välttämiseksi näyttääkin olevan tarpeen selkeyttää jäsenvaltioiden velvollisuuksia ja erityisesti velvollisuutta tarkistaa, että luvanhaltija osoittaa, että kyseisen direktiivin liitteen II vaatimukset täyttävä asiakirja-aineisto on saatavilla. Tällä selvennyksellä ei kuitenkaan aseteta jäsenvaltioille tai luvanhaltijoille uusia velvoitteita verrattuna direktiiveihin, joita on tähän mennessä annettu liitteen I muuttamiseksi.

               (11)

               Sen vuoksi direktiiviä 91/414/ETY olisi muutettava.

               (12)

               Päätöksessä 2008/934/EY säädetään, ettei fluometuronia sisällytetä liitteeseen ja että kyseistä tehoainetta sisältävien kasvinsuojeluaineiden luvat on peruutettava viimeistään 31 päivänä joulukuuta 2011. On tarpeen poistaa fluometuronia koskeva rivi kyseisen päätöksen liitteestä.

               (13)

               Sen vuoksi päätöstä 2008/934/EY olisi muutettava.

               (14)

               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Poistetaan fluometuronia koskeva rivi päätöksen 2008/934/EY liitteestä.
   3 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä marraskuuta 2011. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Jäsenvaltioiden on sovellettava näitä säännöksiä 1 päivästä joulukuuta 2011.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   4 artikla
   1.   Jäsenvaltioiden on direktiivin 91/414/ETY mukaisesti tarvittaessa muutettava fluometuronia tehoaineenaan sisältäviä kasvinsuojeluaineita koskevia voimassa olevia lupia tai peruutettava ne 30 päivään marraskuuta 2011 mennessä.
   Jäsenvaltioiden on kyseiseen päivämäärään mennessä erityisesti varmistettava, että fluometuronia koskevat mainitun direktiivin liitteessä I säädetyt ehdot täyttyvät, lukuun ottamatta kyseistä tehoainetta koskevan tekstin B osassa mainittuja edellytyksiä, ja että luvanhaltijalla tai luvanhaltijan saatavilla on mainitun direktiivin liitteen II vaatimukset täyttävä asiakirja-aineisto mainitun direktiivin 13 artiklan vaatimusten mukaisesti.
   2.   Poiketen siitä, mitä 1 kohdassa säädetään, jäsenvaltioiden on arvioitava uudelleen kaikki sallitut kasvinsuojeluaineet, jotka sisältävät fluometuronia joko ainoana tehoaineena tai yhtenä monista tehoaineista, jotka kaikki on viimeistään 31 päivänä toukokuuta 2011 sisällytetty direktiivin 91/414/ETY liitteeseen I; arviointi on suoritettava direktiivin 91/414/ETY liitteessä VI säädettyjen yhtenäisten periaatteiden mukaisesti, mainitun direktiivin liitteessä III vahvistetut vaatimukset täyttävän asiakirja-aineiston perusteella ja ottaen huomioon fluometuronia koskevan, mainitun direktiivin liitteessä I olevan tekstin B osa. Jäsenvaltioiden on kyseisen arvioinnin perusteella määritettävä, täyttääkö tuote direktiivin 91/414/ETY 4 artiklan 1 kohdan b, c, d ja e alakohdassa vahvistetut edellytykset.
   Määrittämisen jälkeen jäsenvaltioiden on

               a)

               fluometuronia ainoana tehoaineena sisältävien tuotteiden osalta tarvittaessa muutettava lupaa tai peruutettava se viimeistään 31 päivänä toukokuuta 2015; tai

               b)

               fluometuronia yhtenä monista tehoaineista sisältävien tuotteiden osalta tarvittaessa muutettava lupaa tai peruutettava se viimeistään 31 päivänä toukokuuta 2015 taikka siinä direktiivissä tai niissä direktiiveissä, joilla kyseinen aine tai kyseiset aineet lisätään direktiivin 91/414/ETY liitteeseen I, tällaista muuttamista tai peruuttamista varten vahvistettuna ajankohtana sen mukaan, kumpi ajankohta on myöhäisempi.

         5 artikla
   Tämä direktiivi tulee voimaan 1 päivänä kesäkuuta 2011.
   6 artikla
   Tämä direktiivi on osoitettu kaikille jäsenvaltioille.

      Tehty Brysselissä 27 päivänä huhtikuuta 2011.

            Komission puolesta

         José Manuel BARROSO

            Puheenjohtaja

      (1)  EYVL L 230, 19.8.1991, s. 1.

      (2)  EYVL L 55, 29.2.2000, s. 25.

      (3)  EYVL L 224, 21.8.2002, s. 23.

      (4)  EUVL L 333, 11.12.2008, s. 11.

      (5)  EUVL L 15, 18.1.2008, s. 5.

      (6)  Euroopan elintarviketurvallisuusviranomainen; Conclusion on the peer review of the pesticide risk assessment of the active substance fluometuron. EFSA Journal 2011;9(1):1958. [54 pp.] doi:10.2903/j.efsa.2011.1958. Saatavilla osoitteessa www.efsa.europa.eu/efsajournal.htm.

      (7)  EUVL L 353, 31.12.2008, s. 1.

      (8)  EYVL L 366, 15.12.1992, s. 10.

      LIITE
      Lisätään direktiivin 91/414/ETY liitteessä I olevan taulukon loppuun seuraava teksti:

                     Nro

                     Nimi, tunnistenumero

                     IUPAC-nimi

                     Puhtaus (1)

                     Voimaantulo

                     Sisällyttämisen päättymispäivä

                     Erityissäännökset

                     ”343

                     Fluometuroni
                     CAS-numero: 2164-17-2
                     CIPAC-numero: 159

                        1,1-dimetyyli-3-(α,α,α -trifluori-m-tolyyli)urea

                     ≥ 940 g/kg

                     1. kesäkuuta 2011

                     31. toukokuuta 2021

                     A   OSA
                     Lupa voidaan myöntää ainoastaan käyttöön rikkakasvien torjunta-aineena puuvillakasveissa.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 11. maaliskuuta 2011 valmiiksi saadun fluometuronia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on

                                 a)

                                 kiinnitettävä erityistä huomiota käyttäjien ja työntekijöiden turvallisuuteen ja varmistettava, että käyttöedellytyksiin kuuluu asianmukaisten henkilönsuojainten käyttö;

                                 b)

                                 kiinnitettävä erityistä huomiota pohjavesien suojeluun, jos tehoainetta käytetään alueilla, joilla on herkkä maaperä ja/tai epäsuotuisat ilmasto-olot; varmistettava, että lupaedellytyksiin kuuluu tarvittaessa riskinhallintatoimenpiteitä ja velvoite toteuttaa seurantaohjelmia, joilla todennetaan fluometuronin ja maaperässä olevien metaboliittien desmetyylifluometuroni ja trifluorimetyylianiliini mahdollinen huuhtoutuminen herkillä alueilla;

                                 c)

                                 kiinnitettävä erityistä huomiota muille kuin kohteena oleville maaperän makro-organismeille, lieroja lukuun ottamatta, ja muille kuin kohteena oleville kasveille aiheutuvaan riskiin sekä varmistettava, että lupaedellytyksiin kuuluu tarvittaessa riskinhallintatoimenpiteitä.

                           Asianomaisten jäsenvaltioiden on varmistettava, että hakijat toimittavat komissiolle vahvistavia lisätietoja seuraavista:

                                 a)

                                 kasvien trifluorietikkahappo-metaboliitin toksikologiset ominaisuudet;

                                 b)

                                 ilmassa olevan fluometuronin seurannassa käytettävät määritysmenetelmät;

                                 c)

                                 maaperässä ja vedessä olevan trifluorimetyylianiliini-metaboliitin seurannassa käytettävät määritysmenetelmät;

                                 d)

                                 maaperässä olevien metaboliittien desmetyylifluometuroni ja trifluorimetyylianiliini merkitys pohjaveden osalta, jos fluometuroni luokitellaan asetuksen (EY) 1272/2008 mukaisesti kategoriaan ”epäillään aiheuttavan syöpää”.

                           Asianomaisten jäsenvaltioiden on varmistettava, että hakija toimittaa komissiolle a, b ja c alakohdassa tarkoitetut tiedot viimeistään 31. maaliskuuta 2013 ja d kohdassa tarkoitetut tiedot kuuden kuukauden kuluessa fluometuronia koskevan luokituspäätöksen tiedoksi antamisesta.”

         (1)  Lisätietoja tehoaineen tunnistuksesta ja määritelmästä annetaan sitä koskevassa tarkastelukertomuksessa.


title: Komission täytäntöönpanodirektiivi 2014/96/EU, annettu 15 päivänä lokakuuta 2014 , neuvoston direktiivin 2008/90/EY soveltamisalaan kuuluvien hedelmäntuotantoon tarkoitettujen hedelmäkasvien ja niiden lisäysaineiston merkitsemistä, sulkemista ja pakkaamista koskevista vaatimuksista

text:
               16.10.2014

               FI

               Euroopan unionin virallinen lehti

               L 298/12

         KOMISSION TÄYTÄNTÖÖNPANODIREKTIIVI 2014/96/EU,
   annettu 15 päivänä lokakuuta 2014,
   neuvoston direktiivin 2008/90/EY soveltamisalaan kuuluvien hedelmäntuotantoon tarkoitettujen hedelmäkasvien ja niiden lisäysaineiston merkitsemistä, sulkemista ja pakkaamista koskevista vaatimuksista
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon hedelmäntuotantoon tarkoitettujen hedelmäkasvien ja niiden lisäysaineiston pitämisestä kaupan 29 päivänä syyskuuta 2008 annetun neuvoston direktiivin 2008/90/EY (1) ja erityisesti sen 9 artiklan 1 kohdan,
   sekä katsoo seuraavaa:

               (1)

               On aiheellista hyväksyä vaatimuksia, jotka koskevat hedelmäntuotantoon tarkoitettujen hedelmäkasvien ja niiden lisäysaineiston merkitsemistä, sulkemista ja pakkaamista, jotta varmistetaan, että niiden kaupan pitäminen tapahtuu direktiivin 2008/90/EY mukaisesti.

               (2)

               Virallisesti esiperus-, perus- tai sertifioiduksi aineistoksi sertifioidun hedelmäkasvien lisäysaineiston osalta ja viralliseksi aineistoksi sertifioitujen hedelmäkasvien osalta on tarpeen säätää sulkemista ja pakkaamista koskevista vaatimuksista.

               (3)

               Esiperus-, perus- tai sertifioitua aineistoa olisi pidettävä kaupan sellaisilla etiketeillä varustettuna, jotka täyttävät tietyt vaatimukset. Asiasta vastaavan virallisen elimen olisi laadittava ja kiinnitettävä kyseinen etiketti. Jäsenvaltioilla olisi oltava mahdollisuus säätää, että asiasta vastaava virallinen elin voi antaa toimittajalle luvan laatia ja kiinnittää etiketti virallisen elimen valvonnassa. Etiketin ulkoasun vahvistaa joka tapauksessa asiasta vastaava virallinen elin tässä direktiivissä esitettyjen vaatimusten mukaisesti.

               (4)

               Jotta esiperus-, perus- tai sertifioidun aineiston eri lajikkeiden ja tyyppien eriä voitaisiin pitää kaupan yhdessä, jäsenvaltioille olisi annettava lupa säätää etikettiä täydentävästä saateasiakirjasta, jotta helpotetaan tietojen antamista käyttäjille ja parannetaan erien jäljitettävyyttä ja valvontaa kaupan pitämisen kaikissa vaiheissa. Kyseisen asiakirjan laatii asiasta vastaava virallinen elin tai asianomainen toimittaja asiasta vastaavan virallisen elimen valvonnassa.

               (5)

               CAC-aineiston (Conformitas Agraria Communitatis) kaupan pitämisessä olisi edellytettävä toimittajan laatimaa asiakirjaa.

               (6)

               Tässä direktiivissä säädetyt toimenpiteet ovat hedelmänsukuisia ja -lajisia kasveja ja lisäysaineistoa käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Merkitsemistä, sulkemista ja pakkaamista koskevat vaatimukset
   Jäsenvaltioiden on varmistettava, että hedelmäkasvien lisäysaineistoa, jäljempänä ’lisäysaineisto’, joka on virallisesti sertifioitu esiperus-, perus- tai sertifioiduksi aineistoksi, ja hedelmäntuotantoon tarkoitettuja hedelmäkasveja, jäljempänä ’hedelmäkasvit’, jotka on virallisesti sertifioitu sertifioiduksi aineistoksi, pidetään kaupan vain, jos ne täyttävät 2 ja 4 artiklassa säädetyt merkitsemistä, sulkemista ja pakkaamista koskevat vaatimukset. Etiketin täydennykseksi voidaan tarpeen mukaan käyttää 3 artiklassa säädettyä saateasiakirjaa.
   Jäsenvaltioiden on varmistettava, että hedelmäkasveja ja niiden lisäysaineistoa, jotka hyväksytään CAC-aineistoksi (Conformitas Agraria Communitatis), pidetään kaupan vain, jos ne täyttävät 5 artiklassa säädettyä toimittajan asiakirjaa koskevat vaatimukset.
   2 artikla
   Esiperus-, perus- tai sertifioidun aineiston etiketit
   1.   Jäsenvaltioiden on varmistettava, että asiasta vastaava virallinen elin laatii ja kiinnittää esiperus-, perus- ja sertifioidun aineiston osalta 2–5 kohdan vaatimukset täyttävän etiketin kasveihin tai kasvien osiin, joita on tarkoitus pitää kaupan hedelmäkasveina tai niiden lisäysaineistona. Jäsenvaltiot voivat säätää, että asiasta vastaava virallinen elin voi antaa toimittajalle luvan laatia ja kiinnittää etiketti virallisen elimen valvonnassa. Asiasta vastaavan virallisen elimen on vahvistettava etiketin ulkoasu 2, 3 ja 4 kohdan mukaisesti.
   Samaan erään kuuluvia hedelmäkasveja ja niiden lisäysaineistoa voidaan pitää kaupan samalla etiketillä, jos tällaiset kasvit tai aineisto ovat osa samaa pakkausta, nippua tai säiliötä ja jos etiketti kiinnitetään 5 kohdan toisen alakohdan mukaisesti.
   Jäsenvaltiot voivat säätää, että hedelmäkasveihin, jotka ovat vähintään yhden vuoden ikäisiä, on kiinnitettävä erilliset etiketit. Tällöin etiketöinti voidaan tehdä pellolla ennen kasvien maasta nostamista, sen aikana tai sen jälkeen. Jos etiketöinti tehdään myöhemmin, samaan erään kuuluvat kasvit on nostettava maasta yhtä aikaa ja pidettävä erillään muista eristä merkityissä säiliöissä, kunnes niihin kiinnitetään etiketit.
   2.   Etiketissä on oltava seuraavat tiedot:

               a)

               ilmaisu ”EU:n säännöt ja -vaatimukset”;

               b)

               merkintäjäsenvaltio tai sitä vastaava koodi;

               c)

               asiasta vastaava virallinen elin tai sitä vastaava koodi;

               d)

               toimittajan nimi tai asiasta vastaavan virallisen elimen sille antama rekisteröintinumero tai -koodi;

               e)

               pakkauksen tai nipun viitenumero, yksilöllinen sarjanumero, viikon numero tai erän numero;

               f)

               kasvitieteellinen nimi;

               g)

               luokka ja perusaineiston osalta myös sukupolven numero;

               h)

               lajikkeen ja tarpeen mukaan kloonin nimi. Lajikkeeseen kuulumattomien perusrunkojen tapauksessa kyseisen lajin tai lajienvälisen hybridin nimi. Vartettujen hedelmäkasvien osalta nämä tiedot on annettava perusrungosta ja varttamisoksasta. Lajikkeista, joista on tehty virallista rekisteröintiä koskeva hakemus tai kasvinjalostajanoikeushakemus, näissä tiedoissa on esitettävä ”ehdotettu nimi” ja ”hakemus käsiteltävänä”;

               i)

               tarpeen mukaan ilmaisu: ”lajike, jolla on virallisesti tunnustettu kuvaus”;

               j)

               määrä;

               k)

               tuotantomaa ja sitä vastaava koodi, jos eri kuin merkintäjäsenvaltio;

               l)

               antamisvuosi;

               m)

               jos alkuperäinen etiketti on korvattu toisella etiketillä: alkuperäisen etiketin antamisvuosi.

         3.   Etiketti on painettava pysyvästi selvin ja näkyvin kirjaimin yhdellä unionin virallisella kielellä.
   4.   Jos jonkin kasvien luokan tai osien osalta käytetään värillistä etikettiä, etiketin värin on oltava

               a)

               esiperusaineiston osalta valkoinen, jossa on violetti poikkiviiva;

               b)

               perusaineiston osalta valkoinen;

               c)

               sertifioidun aineiston osalta sininen.

         5.   Etiketti on kiinnitettävä hedelmäkasveina tai niiden lisäysaineistona kaupan pidettäviin kasveihin tai kasvien osiin. Jos näitä kasveja tai kasvien osia on tarkoitus pitää kaupan pakkauksissa, nipuissa tai säiliöissä, etiketti on kiinnitettävä kyseiseen pakkaukseen, nippuun tai säiliöön.
   Jos hedelmäkasveja tai niiden lisäysaineistoa pidetään kaupan 1 kohdan toisen alakohdan mukaisesti samalla etiketillä, kyseinen etiketti on kiinnitettävä siihen pakkaukseen, nippuun tai säiliöön, jonka kyseiset hedelmäkasvit tai niiden lisäysaineisto muodostavat.
   3 artikla
   Esiperus-, perus- tai sertifioidun aineiston saateasiakirja
   1.   Jäsenvaltiot voivat säätää, että asiasta vastaava virallinen elin tai asianomainen toimittaja kyseisen elimen valvonnassa voi laatia yhdessä kaupan pidettäville esiperus-, perus- tai sertifioidun aineiston eri lajikkeiden ja tyyppien erille saateasiakirjan, jolla täydennetään 2 artiklassa tarkoitettua etikettiä.
   2.   Saateasiakirjan on täytettävä seuraavat vaatimukset:

               a)

               siihen on sisällyttävä 2 artiklan 2 kohdassa säädetyt tiedot, kuten ne esitetään asianomaisessa etiketissä;

               b)

               se on laadittava jollakin unionin virallisista kielistä;

               c)

               se on toimitettava vähintään kahtena kappaleena (toimittaja ja vastaanottaja);

               d)

               sen on oltava aineiston mukana toimittajan paikasta vastaanottajan paikkaan;

               e)

               siihen on sisällyttävä vastaanottajan nimi ja osoite;

               f)

               siihen on sisällyttävä asiakirjan antopäivä;

               g)

               siihen on sisällyttävä tarpeen mukaan kyseistä erää koskevia lisätietoja.

         3.   Jos saateasiakirjan tiedot ovat ristiriidassa 2 artiklassa tarkoitetun etiketin tietojen kanssa, etiketin tiedot ovat etusijalla.
   4 artikla
   Sulkemista ja pakkaamista koskevat vaatimukset esiperus-, perus- tai sertifioidun aineiston osalta
   1.   Jäsenvaltioiden on varmistettava, että jos esiperus-, perus- tai sertifioitua aineistoa pidetään kaupan erissä, joissa on vähintään kaksi kasvia tai kasvien osaa, erät ovat riittävän homogeenisia.
   Tällaiset erät muodostavien kasvien tai kasvien osien on täytettävä a tai b alakohdan vaatimukset:

               a)

               kasvit tai kasvien osat ovat pakkauksessa tai säilöissä, joka on suljettu 2 kohdassa määritellyn mukaisesti; tai

               b)

               kasvit tai kasvien osat muodostavat nipun, joka on suljettu 2 kohdassa määritellyn mukaisesti.

         2.   Tässä direktiivissä tarkoitetaan ’sulkemisella’ pakkauksen tai säiliön sulkemista siten, että sitä ei voida avata vahingoittamatta suljinta, ja nipun sitomista siten, että nipun muodostavia kasveja tai kasvien osia ei voida erottaa vahingoittamatta sidettä tai siteitä. Pakkaus, säiliö tai nippu on merkittävä siten, että etiketin poistaminen tekee pakkauksesta, säilöistä tai nipusta pätemättömän.
   5 artikla
   Toimittajan asiakirja CAC-aineiston osalta
   1.   Jäsenvaltioiden on varmistettava, että CAC-aineistoa pidetään kaupan niin, että sen mukana on toimittajan laatima asiakirja, joka täyttää 2 ja 3 kohdan vaatimukset, jäljempänä ’toimittajan asiakirja’.
   Jäsenvaltioiden on varmistettava, että toimittajan asiakirja ei muistuta 2 artiklassa tarkoitettua etikettiä tai 3 artiklassa tarkoitettua saateasiakirjaa, jotta vältetään mahdollinen sekaannus toimittajan asiakirjan ja kyseisten asiakirjojen välillä.
   2.   Toimittajan asiakirjan on sisällettävä vähintään seuraavat tiedot:

               a)

               ilmaisu ”EU:n säännöt ja -vaatimukset”;

               b)

               jäsenvaltio, jossa toimittajan asiakirja on laadittu, tai sitä vastaava koodi;

               c)

               asiasta vastaava virallinen elin tai sitä vastaava koodi;

               d)

               toimittajan nimi tai asiasta vastaavan virallisen elimen sille antama rekisteröintinumero tai -koodi;

               e)

               yksilöllinen sarjanumero, viikon numero tai erän numero;

               f)

               kasvitieteellinen nimi;

               g)

               CAC-aineisto;

               h)

               lajikkeen ja tarpeen mukaan kloonin nimi. Lajikkeeseen kuulumattomien perusrunkojen tapauksessa kyseisen lajin tai lajienvälisen hybridin nimi. Vartettujen hedelmäkasvien osalta nämä tiedot on annettava perusrungosta ja varttamisoksasta. Lajikkeista, joista on tehty virallista rekisteröintiä koskeva hakemus tai kasvinjalostajanoikeushakemus, näissä tiedoissa on esitettävä ”ehdotettu nimi” ja ”hakemus käsiteltävänä”;

               i)

               määrä;

               j)

               tuotantomaa ja sitä vastaava koodi, jos eri kuin jäsenvaltio, jossa toimittajan asiakirja on laadittu;

               k)

               asiakirjan antopäivä.

         3.   Toimittajan asiakirja on painettava pysyvästi selvin ja näkyvin kirjaimin yhdellä unionin virallisella kielellä.
   6 artikla
   Saattaminen osaksi kansallista lainsäädäntöä
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä joulukuuta 2016. Niiden on viipymättä toimitettava nämä säännökset kirjallisina komissiolle.
   Niiden on sovellettava näitä säännöksiä 1 päivästä tammikuuta 2017.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   7 artikla
   Uudelleentarkastelulauseke
   Komissio tarkastelee 2 artiklan 4 kohtaa uudelleen 1 päivään tammikuuta 2019 mennessä.
   8 artikla
   Voimaantulo
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   9 artikla
   Osoitus
   Tämä direktiivi on osoitettu kaikille jäsenvaltioille.

      Tehty Brysselissä 15 päivänä lokakuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 267, 8.10.2008, s. 8.


title: Komission delegoitu direktiivi 2014/10/EU, annettu 18 päivänä lokakuuta 2013 , Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen sen poikkeuksen osalta, joka koskee lyijyä suprajohteena tai lämpöjohteena seoksissa, joita käytetään kryojäähdyttimien kylmissä päissä ja/tai kryojäähdytetyissä kryomittapäissä ja/tai kryojäähdytetyissä potentiaalintasausjärjestelmissä, lääkinnällisissä laitteissa (luokka 8) ja/tai teollisuuden tarkkailu- ja valvontalaitteissa  ETA:n kannalta merkityksellinen teksti

text:
               9.1.2014

               FI

               Euroopan unionin virallinen lehti

               L 4/63

         KOMISSION DELEGOITU DIREKTIIVI 2014/10/EU,
   annettu 18 päivänä lokakuuta 2013,
   Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen sen poikkeuksen osalta, joka koskee lyijyä suprajohteena tai lämpöjohteena seoksissa, joita käytetään kryojäähdyttimien kylmissä päissä ja/tai kryojäähdytetyissä kryomittapäissä ja/tai kryojäähdytetyissä potentiaalintasausjärjestelmissä, lääkinnällisissä laitteissa (luokka 8) ja/tai teollisuuden tarkkailu- ja valvontalaitteissa
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
   sekä katsoo seuraavaa:

               (1)

               Direktiivillä 2011/65/EU kielletään lyijyn käyttö markkinoille saatetuissa sähkö- ja elektroniikkalaitteissa.

               (2)

               Lyijyn korvaaminen tai poistaminen suprajohteena tai lämpöjohteena seoksissa, joita käytetään kryojäähdyttimien kylmissä päissä ja/tai kryojäähdytetyissä kryomittapäissä ja/tai kryojäähdytetyissä potentiaalintasausjärjestelmissä, lääkinnällisissä laitteissa (luokka 8) ja/tai teollisuuden tarkkailu- ja valvontalaitteissa, ei tällä hetkellä ole mahdollista. Tällä hetkellä markkinoilla ei ole saatavilla tätä sovellusta varten käyttökelpoisia lyijyttömiä laitteita.

               (3)

               Vaihtoehtoisten ratkaisujen luotettavuuden testaaminen ja tuoterekisteröinti vaativat aikaa.

               (4)

               Sen vuoksi direktiiviä 2011/65/EU olisi muutettava,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2011/65/EU liite IV tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään voimaantuloa seuraavien kuuden kuukauden viimeisenä päivänä. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 18 päivänä lokakuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 174, 1.7.2011, s. 88.

      LIITE
      Lisätään direktiivin 2011/65/EU liitteeseen IV kohta 29 seuraavasti:

                  ”29.

                  Lyijy suprajohteena tai lämpöjohteena seoksissa, joita käytetään kryojäähdyttimien kylmissä päissä ja/tai kryojäähdytetyissä kryomittapäissä ja/tai kryojäähdytetyissä potentiaalintasausjärjestelmissä, lääkinnällisissä laitteissa (luokka 8) ja/tai teollisuuden tarkkailu- ja valvontalaitteissa. Päättyy 30.6.2021.”


title: Komission täytäntöönpanodirektiivi (EU) 2015/2392, annettu 17 päivänä joulukuuta 2015, Euroopan parlamentin ja neuvoston asetuksen (EU) N:o 596/2014 täytäntöönpanemisesta siltä osin kuin on kyse toimivaltaisille viranomaisille mainitun asetuksen tosiasiallisesta tai mahdollisesta rikkomisesta tehtävistä ilmoituksista

text:
               18.12.2015

               FI

               Euroopan unionin virallinen lehti

               L 332/126

         KOMISSION TÄYTÄNTÖÖNPANODIREKTIIVI (EU) 2015/2392,
   annettu 17 päivänä joulukuuta 2015,
   Euroopan parlamentin ja neuvoston asetuksen (EU) N:o 596/2014 täytäntöönpanemisesta siltä osin kuin on kyse toimivaltaisille viranomaisille mainitun asetuksen tosiasiallisesta tai mahdollisesta rikkomisesta tehtävistä ilmoituksista
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon markkinoiden väärinkäytöstä (markkinoiden väärinkäyttöasetus) sekä Euroopan parlamentin ja neuvoston direktiivin 2003/6/EY ja komission direktiivien 2003/124/EY, 2003/125/EY ja 2004/72/EY kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 596/2014 (1) ja erityisesti sen 32 artiklan 5 kohdan,
   sekä katsoo seuraavaa:

               (1)

               Asetuksen (EU) N:o 596/2014 tosiasiallisesta tai mahdollisesta rikkomisesta toimivaltaisille viranomaisille ilmoittavat henkilöt (ilmiantajat) voivat antaa kyseisille viranomaisille uutta tietoa ja auttaa niitä havaitsemaan markkinoiden väärinkäyttöön liittyviä rikoksia ja määräämään niistä seuraamuksia. Rikkomisten ilmiantamisesta saatetaan kuitenkin luopua kostotoimien, syrjinnän tai henkilötietojen paljastumisen pelosta. Ilmiantamista koskevat asianmukaiset järjestelyt ovat tämän vuoksi tarpeen ilmiantajien ja rikkomisesta syytettyjen henkilöiden yleiseksi suojaamiseksi ja heidän perusoikeuksiensa kunnioittamiseksi. Henkilöitä, jotka tietoisesti antavat toimivaltaisille viranomaisille virheellistä tai harhaanjohtavaa tietoa, ei pitäisi katsoa ilmiantajiksi eikä näin myöskään ottaa suojamekanismien soveltamisalaan.

               (2)

               Toimivaltaisten viranomaisten olisi sallittava nimettömät ilmoitukset, ja tässä direktiivissä säädettyjä suojamekanismeja olisi sovellettava myös silloin, kun nimettömänä ilmoituksen tehnyt ilmiantaja päättää myöhemmin paljastaa henkilöllisyytensä toimivaltaiselle viranomaiselle. Ilmiantajien olisi voitava tehdä ilmoitus joko käyttämällä sisäisiä menettelyjä, jos sellaisia on, tai suoraan toimivaltaiselle viranomaiselle.

               (3)

               Toimivaltaisilla viranomaisilla olisi oltava rikkomista koskevien ilmoitusten käsittelystä vastaavia henkilöstön jäseniä, jotka ovat saaneet myös sovellettavat tietosuojasäännöt kattavan asianmukaisen ammatillisen koulutuksen, jotta viranomaiset voisivat käsitellä asetuksen (EU) N:o 596/2014 rikkomista koskevia ilmoituksia, varmistaa yhteydenpidon ilmoituksen tehneeseen henkilöön ja toteuttaa soveltuvia jatkotoimia ilmoituksen perusteella.

               (4)

               Henkilöiden, jotka aikovat ilmoittaa asetuksen (EU) N:o 596/2014 tosiasiallisesta tai mahdollisesta rikkomisesta, olisi voitava tehdä tietoon perustuva päätös siitä, tekevätkö he ilmoituksen ja miten ja milloin he sen tekevät. Toimivaltaisten viranomaisten olisi sen vuoksi julkistettava ja asetettava helposti saataville tietoa käytettävissä olevista viestintäkanavistaan, sovellettavista menettelyistä sekä niistä henkilöstönsä jäsenistä, joiden tehtävänä on rikkomista koskevien ilmoitusten käsittely. Kaikkien tietojen, jotka koskevat rikkomisesta tehtyjä ilmoituksia, olisi oltava läpinäkyviä, helposti ymmärrettäviä ja luotettavia, jotta rikkomisesta ilmoittamista voitaisiin tukea ja jotta sitä ei ehkäistäisi.

               (5)

               Jotta yhteydenpito rikkomista koskevien ilmoitusten käsittelystä vastaavien toimivaltaisen viranomaisen henkilöstön jäsenten kanssa olisi tehokasta, toimivaltaisilla viranomaisilla olisi oltava ja niiden olisi käytettävä tässä yhteydenpidossa erillisiä käyttäjäystävällisiä viestintäkanavia, jotka mahdollistavat kirjallisen ja suullisen viestinnän sekä sähköisen ja muun kuin sähköisen viestinnän.

               (6)

               On tärkeää, että sellaisia työsopimussuhteessa olevia henkilöitä, jotka ilmoittavat asetuksen (EU) N:o 596/2014 rikkomisesta tai joita syytetään kyseisen asetuksen rikkomisesta, suojataan kostotoimilta, syrjinnältä tai muun tyyppiseltä välittömältä tai välilliseltä epäoikeudenmukaiselta kohtelulta suojamenettelyillä, joita sovelletaan työsuhteen luonteesta ja työn palkallisuudesta riippumatta. Epäoikeudenmukainen kohtelu voi olla hyvin erilaista olosuhteista riippuen. Yksittäistapauksia on näin ollen tarpeen arvioida soveltamalla kansalliseen lainsäädäntöön sisältyviä riidanratkaisumenettelyä koskevia sääntöjä tai oikeudellisia menettelyjä.

               (7)

               Jäsenvaltioiden olisi varmistettava, että toimivaltaisilla viranomaisilla on käytössään menettelyt, joilla rikkomista koskevien ilmoitusten ja niiden kohteena olevien henkilöiden henkilötietojen käsittelyä suojataan riittävällä tavalla. Tällaisilla menettelyillä olisi varmistettava, että jokaisen ilmoittavan ja ilmoituksen kohteena olevan henkilön henkilöllisyys on suojattu menettelyn kaikissa vaiheissa. Tällä velvollisuudella ei saisi rajoittaa sen tiedonantovelvollisuuden tarpeellisuutta ja oikeasuhteisuutta, jota edellytetään unionin lainsäädännössä tai kansallisessa lainsäädännössä muun muassa silloin, kun on kyse tutkimuksista tai oikeudenkäynneistä tai kun on tarpeen suojata muiden vapauksia, myös ilmoituksen kohteena olevan henkilön oikeutta puolustukseen, ja johon sovelletaan kyseiseen lainsäädäntöön sisältyviä asianmukaisia takeita.

               (8)

               On erittäin tärkeää ja tarpeellista, että rikkomista koskevien ilmoitusten käsittelystä vastaavat toimivaltaisen viranomaisen henkilöstön jäsenet sekä sellaiset sen henkilöstön jäsenet, jotka saavat oikeuden tutustua ilmoittavan henkilön toimivaltaiselle viranomaiselle antamiin tietoihin, noudattavat salassapitovelvollisuutta ja luottamuksellisuutta siirtäessään tietoja toimivaltaisen viranomaisen sisällä ja sen ulkopuolelle, myös tilanteissa, joissa toimivaltainen viranomainen aloittaa rikkomista koskevaan ilmoitukseen liittyvän tutkinnan tai siihen liittyvät selvittämistoimet tai näitä seuraavat täytäntöönpanotoimet.

               (9)

               Jäsenvaltioiden olisi varmistettava, että kaikki rikkomista koskevat ilmoitukset säilytetään asianmukaisesti, että jokainen ilmoitus on noudettavissa toimivaltaisen viranomaisen järjestelmistä ja että ilmoitettuja tietoja voidaan tarvittaessa käyttää todisteina täytäntöönpanotoimien yhteydessä. Jäsenvaltioiden olisi varmistettava, että Euroopan parlamentin ja neuvoston direktiiviä 95/46/EY (2) ja kansallista lainsäädäntöä, jolla kyseinen direktiivi on saatettu osaksi kansallista lainsäädäntöä, noudatetaan.

               (10)

               Ilmoittavan ja ilmoituksen kohteena olevan henkilön henkilötietojen suojaaminen on ratkaisevan tärkeää, jotta voidaan välttää epäoikeudenmukainen kohtelu ja maineen vahingoittuminen henkilötietojen, etenkin henkilöllisyyttä koskevien tietojen, paljastumisen seurauksena. Toimivaltaisten viranomaisten olisi tämän vuoksi sen lisäksi, että ne soveltavat kansallista tietosuojalainsäädäntöä, jolla direktiivi 95/46/EY on saatettu osaksi kansallista lainsäädäntöä, otettava käyttöön asianmukaiset tietosuojamenettelyt, joiden erityistarkoituksena on ilmoittavan ja ilmoituksen kohteena olevan henkilön suojaaminen. Tällaisten tietosuojamenettelyjen olisi sisällettävä toimivaltaisen viranomaisen sisäinen turvallinen järjestelmä, jota voivat käyttää ainoastaan siihen valtuutetut henkilöstön jäsenet.

               (11)

               Toimivaltaisen viranomaisen saattaa olla tarpeen siirtää rikkomista koskeviin ilmoituksiin liittyviä henkilötietoja, jotta rikkomista koskeva ilmoitus voidaan arvioida ja jotta tarvittavat tutkinta- ja täytäntöönpanotoimet voidaan toteuttaa. Toimivaltaisten viranomaisten olisi tietoja sisäisesti tai kolmansille osapuolille siirtäessään säilytettävä tiedot mahdollisimman pitkälti luottamuksellisina kansallisen lainsäädäntönsä mukaisesti.

               (12)

               Asetuksen (EU) N:o 596/2014 rikkomisesta syytetyn, ilmoituksen kohteena olevan henkilön oikeuksia olisi suojattava maineelle aiheutuvien vahinkojen tai muiden kielteisten seurausten ehkäisemiseksi. Lisäksi ilmoituksen kohteena olevan henkilön oikeus puolustukseen ja mahdollisuus oikeussuojakeinojen käyttämiseen olisi turvattava täysimääräisesti ilmoituksen seurauksena aloitetun menettelyn kaikissa vaiheissa. Jäsenvaltioiden olisi varmistettava, että ilmoituksen kohteena olevalla henkilöllä on tutkinnan ja sitä seuraavan oikeudenkäynnin yhteydessä oikeus puolustukseen, mukaan lukien oikeus tutustua asiakirjoihin, oikeus tulla kuulluksi ja oikeus hakea muutosta itseään koskevaan päätökseen kansallisen lainsäädännön mukaisia menettelyjä noudattaen.

               (13)

               Toimivaltaisten viranomaisten menettelyistä säännöllisesti vähintään kahden vuoden välein tehtävällä uudelleentarkastelulla olisi taattava, että kyseiset menettelyt ovat riittäviä ja ajantasaisia ja näin myös tarkoitukseensa soveltuvia. Tätä varten on tärkeää, että toimivaltaiset viranomaiset arvioivat omia kokemuksiaan ja vaihtavat niitä ja hyviä käytänteitä muiden toimivaltaisten viranomaisten kanssa.

               (14)

               Koska yksityiskohtaiset säännöt ilmiantajien suojelusta johtaisivat siihen, että jäsenvaltioiden olisi vaikeampi varmistaa kansallisten järjestelmiensä yhteensopivuus ja toiminnallinen yhdenmukaisuus kyseisten sääntöjen kanssa muun muassa hallinnollisten, menettelyllisten ja institutionaalisten näkökohtien osalta, täytäntöönpanosäädökseen tarvitaan tiettyä joustavuutta. Tällainen joustavuus voitaisiin parhaiten saavuttaa antamalla asetuksen sijaan direktiivi, ja tämän vuoksi vaikuttaa siltä, että direktiivillä voitaisiin tarkoituksenmukaisimmin tarjota jäsenvaltioille mahdollisuus tehokkaasti mukauttaa rikkomisten ilmoittamisjärjestely vastaamaan omia kansallisia järjestelmiään, myös institutionaalisia puitteitaan.

               (15)

               Koska asetusta (EU) N:o 596/2014 aletaan soveltaa 3 päivästä heinäkuuta 2016, jäsenvaltioiden olisi saatettava tämän direktiivin säännökset osaksi kansallista lainsäädäntöään ja aloitettava niiden soveltaminen viimeistään 3 päivänä heinäkuuta 2016.

               (16)

               Tässä direktiivissä säädetyt toimenpiteet ovat Euroopan arvopaperikomitean lausunnon mukaiset,

         ON HYVÄKSYNYT TÄMÄN DIREKTIIVIN:
   I LUKU

      KOHDE JA MÄÄRITELMÄT

   1 artikla
   Kohde
   Tässä direktiivissä annetaan säännöt, joissa täsmennetään asetuksen (EU) N:o 596/2014 32 artiklan 1 kohdassa tarkoitetut menettelyt, myös ilmoittamista ja ilmoituksiin liittyviä jatkotoimia koskevat järjestelyt, sekä toimenpiteet työsopimussuhteisten henkilöiden ja henkilötietojen suojaamiseksi.
   2 artikla
   Määritelmät
   Tässä direktiivissä sovelletaan seuraavia määritelmiä:

               1)

               ’ilmoittavalla henkilöllä’ tarkoitetaan henkilöä, joka ilmoittaa toimivaltaiselle viranomaiselle asetuksen (EU) N:o 596/2014 tosiasiallisesta tai mahdollisesta rikkomisesta;

               2)

               ’ilmoituksen kohteena olevalla henkilöllä’ tarkoitetaan henkilöä, jota ilmoittava henkilö syyttää asetuksen (EU) N:o 596/2014 rikkomisesta tai aikomuksesta rikkoa kyseistä asetusta;

               3)

               ’rikkomista koskevalla ilmoituksella’ ilmoittavan henkilön toimivaltaiselle viranomaiselle tekemää ilmoitusta asetuksen (EU) N:o 596/2014 tosiasiallisesta tai mahdollisesta rikkomisesta.

         II LUKU

      RIKKOMISTA KOSKEVIEN ILMOITUSTEN VASTAANOTTAMISTA JA JATKOTOIMIA KOSKEVAT MENETTELYT

   3 artikla
   Ilmoitusten käsittelystä vastaavat henkilöstön jäsenet
   1.   Jäsenvaltioiden on varmistettava, että toimivaltaisilla viranomaisilla on henkilöstöä, jolle on annettu tehtäväksi rikkomista koskevien ilmoitusten käsittely, jäljempänä ’ilmoitusten käsittelystä vastaavat henkilöstön jäsenet’. Ilmoitusten käsittelystä vastaavat henkilöstön jäsenet on koulutettava käsittelemään rikkomista koskevia ilmoituksia.
   2.   Ilmoitusten käsittelystä vastaavat henkilöstön jäsenet hoitavat seuraavia tehtäviä:

               a)

               he antavat kaikille asianomaisille henkilöille tietoja rikkomista koskevien ilmoitusten tekemisessä noudatettavista menettelyistä;

               b)

               he vastaanottavat rikkomista koskevia ilmoituksia ja toteuttavat niihin liittyviä jatkotoimia;

               c)

               he huolehtivat yhteydenpidosta ilmoittavaan henkilöön silloin kun tämä on ilmaissut henkilöllisyytensä.

         4 artikla
   Rikkomista koskevien ilmoitusten vastaanottamista ja jatkotoimia koskevat tiedot
   1.   Jäsenvaltioiden on varmistettava, että toimivaltaiset viranomaiset julkaisevat verkkosivustoillaan erillisessä, helposti tunnistettavissa ja käytettävissä olevassa osiossa 2 kohdassa tarkoitetut tiedot rikkomista koskevien ilmoitusten vastaanottamisesta.
   2.   Edellä 1 kohdassa tarkoitettuihin tietoihin on sisällyttävä kaikki seuraavassa luetellut tiedot:

               a)

               tiedot viestintäkanavista, joita käytetään rikkomista koskevien ilmoitusten vastaanottamisessa ja jatkotoimissa sekä otettaessa 6 artiklan 1 kohdan mukaisesti yhteyttä ilmoitusten käsittelystä vastaaviin henkilöstön jäseniin, seuraavat tiedot mukaan luettuina:

                           1)

                           puhelinnumerot ja ilmoitus siitä, tallennetaanko puhelinkeskustelut numeroon soitettaessa;

                           2)

                           turvalliset ja luottamuksellisuuden takaavat erityiset sähköiset osoitteet ja postiosoitteet, joita käytetään otettaessa yhteyttä ilmoitusten käsittelystä vastaaviin henkilöstön jäseniin;

               b)

               5 artiklassa tarkoitetut rikkomista koskeviin ilmoituksiin sovellettavat menettelyt;

               c)

               luottamuksellisuutta koskevat järjestelyt, joita sovelletaan rikkomista koskeviin ilmoituksiin 5 artiklassa tarkoitettujen rikkomista koskeviin ilmoituksiin sovellettavien menettelyjen mukaisesti;

               d)

               menettelyt työsopimussuhteisten henkilöiden suojaamiseksi;

               e)

               selkeä huomautus siitä, että henkilöiden, jotka antavat toimivaltaiselle viranomaiselle tietoja asetuksen (EU) N:o 596/2014 mukaisesti, ei katsota rikkovan mitään tietojen ilmaisemista koskevaa rajoitusta, joka on asetettu sopimuksella taikka lailla, asetuksella tai hallinnollisella määräyksellä, eikä heitä aseteta minkäänlaiseen vastuuseen tällaisen ilmaisemisen osalta.

         3.   Toimivaltaiset viranomaiset voivat julkistaa verkkosivuillaan 2 kohdassa tarkoitettuja tietoja yksityiskohtaisempia tietoja rikkomista koskevien ilmoitusten vastaanottamisesta ja jatkotoimista.
   5 artikla
   Rikkomista koskeviin ilmoituksiin sovellettavat menettelyt
   1.   Edellä 4 artiklan 2 kohdan b alakohdassa tarkoitetuissa rikkomista koskeviin ilmoituksiin sovellettavissa menettelyissä on esitettävä selkeästi kaikki seuraavassa luetellut tiedot:

               a)

               tieto siitä, että ilmoitus voidaan tehdä myös nimettömänä;

               b)

               se, millä tavoin toimivaltainen viranomainen voi edellyttää, että ilmoittava henkilö selventää ilmoittamiaan tietoja tai antaa saatavillaan olevia lisätietoja;

               c)

               ilmoittavalle henkilölle rikkomista koskevan ilmoituksen seurauksista annettavan palautteen tyyppi, sisältö ja aikataulu;

               d)

               luottamuksellisuutta koskevat järjestelyt, joita sovelletaan rikkomista koskeviin ilmoituksiin, mukaan lukien yksityiskohtainen kuvaus olosuhteista, joissa ilmoittavan henkilön luottamukselliset tiedot voidaan luovuttaa asetuksen (EU) N:o 596/2014 27, 28 ja 29 artiklan mukaisesti.

         2.   Edellä 1 kohdan d alakohdassa tarkoitetulla yksityiskohtaisella kuvauksella on varmistettava, että ilmoittava henkilö on tietoinen poikkeustapauksista, joissa tietojen luottamuksellisuutta ei välttämättä voida taata; tällaisiin kuuluvat muun muassa tilanteet, joissa tietojen ilmaiseminen on tarpeellinen ja oikeasuhteinen velvollisuus, joka on asetettu unionin lainsäädännössä tai kansallisessa lainsäädännössä silloin, kun on kyse tutkimuksista tai niitä seuraavista oikeudenkäynneistä tai kun on tarpeen suojata muiden vapauksia, myös ilmoituksen kohteena olevan henkilön oikeutta puolustukseen, ja johon sovelletaan kussakin tapauksessa kyseiseen lainsäädäntöön sisältyviä asianmukaisia takeita.
   6 artikla
   Erityiset viestintäkanavat
   1.   Jäsenvaltioiden on varmistettava, että toimivaltaiset viranomaiset ottavat rikkomista koskevien ilmoitusten vastaanottamista ja jatkotoimia varten käyttöön riippumattomat ja erilliset viestintäkanavat, jotka ovat turvallisia ja joilla varmistetaan luottamuksellisuus, jäljempänä ’erityiset viestintäkanavat’.
   2.   Erityisiä viestintäkanavia on pidettävä riippumattomina ja erillisinä, jos ne täyttävät kaikki seuraavat vaatimukset:

               a)

               ne on erotettu toimivaltaisen viranomaisen yleisistä viestintäkanavista, myös niistä, joiden avulla toimivaltainen viranomainen viestii sisäisesti ja kolmansien osapuolten kanssa tavanomaisessa toiminnassaan;

               b)

               ne on suunniteltu ja niitä käytetään siten, että varmistetaan tietojen täydellisyys, eheys ja luottamuksellisuus sekä estetään sellaisten toimivaltaisen viranomaisen henkilöstön jäsenten pääsy tietoihin, joille pääsyä ei ole myönnetty;

               c)

               ne mahdollistavat tiedon tallentamisen pysyvällä välineellä jatkotutkimuksia varten 7 artiklan mukaisesti.

         3.   Erityisten viestintäkanavien on mahdollistettava tosiasiallisen tai mahdollisen rikkomisen ilmoittaminen vähintään kaikilla seuraavassa luetuilla tavoilla:

               a)

               sähköisesti tai paperilla tehty rikkomista koskeva kirjallinen ilmoitus;

               b)

               puhelimitse tehty rikkomista koskeva suullinen ilmoitus, joka on voitu nauhoittaa tai jättää nauhoittamatta;

               c)

               fyysinen kokous ilmoitusten käsittelystä vastaavien toimivaltaisen viranomaisen henkilöstön jäsenten kanssa.

         4.   Toimivaltaisen viranomaisen on annettava 4 artiklan 2 kohdassa tarkoitetut tiedot ilmoittavalle henkilölle ennen rikkomista koskevan ilmoituksen vastaanottamista tai viimeistään ilmoituksen vastaanottamisajankohtana.
   5.   Toimivaltaisten viranomaisten on huolehdittava siitä, että rikkomista koskeva ilmoitus, joka on saatu muiden kuin tässä artiklassa tarkoitettujen erityisten viestintäkanavien kautta, toimitetaan viipymättä alkuperäisessä muodossaan ilmoitusten käsittelystä vastaaville toimivaltaisen viranomaisen henkilöstön jäsenille käyttämällä erityisiä viestintäkanavia.
   7 artikla
   Vastaanotettujen ilmoitusten säilyttäminen
   1.   Jäsenvaltioiden on varmistettava, että toimivaltaiset viranomaiset säilyttävät kaikki vastaanottamansa rikkomista koskevat ilmoitukset.
   2.   Toimivaltaisten viranomaisten on viipymättä ilmoitettava rikkomista koskevan kirjallisen ilmoituksen vastaanottamisesta ilmoittavan henkilön antamaan postiosoitteeseen tai sähköiseen osoitteeseen, ellei ilmoittava henkilö ole nimenomaisesti pyytänyt toisin tai ellei toimivaltainen viranomainen perustellusti usko, että kirjallista ilmoitusta koskevan vastaanottoilmoituksen antaminen vaarantaisi ilmoittavan henkilön henkilöllisyyden suojan.
   3.   Jos rikkomisesta ilmoittamiseen käytetään nauhoittavaa puhelinlinjaa, toimivaltaisella viranomaisella on oikeus dokumentoida suullinen ilmoitus seuraavissa muodoissa:

               a)

               äänite keskustelusta pysyvällä välineellä uudelleen kuunneltavassa muodossa; tai

               b)

               ilmoitusten käsittelystä vastaavien toimivaltaisen viranomaisen henkilöstön jäsenten laatima täydellinen ja tarkka selostus keskustelusta. Jos ilmoittava henkilö on ilmaissut henkilöllisyytensä, toimivaltaisen viranomaisen on annettava hänelle mahdollisuus tarkistaa, korjata ja hyväksyä allekirjoituksellaan puhelinkeskustelusta laadittu selostus.

         4.   Jos rikkomisesta ilmoittamiseen käytetään puhelinlinjaa, joka ei nauhoita keskustelua, toimivaltaisella viranomaisella on oikeus dokumentoida suullinen ilmoitus käyttämällä ilmoitusten käsittelystä vastaavien henkilöstön jäsentensä keskustelusta laatimaa tarkkaa pöytäkirjaa. Jos ilmoittava henkilö on ilmaissut henkilöllisyytensä, toimivaltaisen viranomaisen on annettava hänelle mahdollisuus tarkistaa, korjata ja hyväksyä allekirjoituksellaan puhelinkeskustelusta laadittu pöytäkirja.
   5.   Kun henkilö pyytää fyysistä kokousta ilmoitusten käsittelystä vastaavien toimivaltaisen viranomaisen henkilöstön jäsenten kanssa ilmoittaakseen rikkomisesta 6 artiklan 3 kohdan c alakohdan mukaisesti, toimivaltaisten viranomaisten on varmistettava, että kokouksesta laaditaan täydellinen ja tarkka pöytäkirja, joka on pysyvällä välineellä uudelleen luettavassa muodossa. Toimivaltaisella viranomaisella on oikeus laatia fyysisestä kokouksesta pöytäkirja seuraavissa muodoissa:

               a)

               äänite keskustelusta pysyvällä välineellä uudelleen kuunneltavassa muodossa; tai

               b)

               ilmoitusten käsittelystä vastaavien toimivaltaisen viranomaisen henkilöstön jäsenten laatima tarkka kokouspöytäkirja. Jos ilmoittava henkilö on ilmaissut henkilöllisyytensä, toimivaltaisen viranomaisen on annettava hänelle mahdollisuus tarkistaa, korjata ja hyväksyä allekirjoituksellaan kokouspöytäkirja.

         8 artikla
   Menettelyt työsopimussuhteisten henkilöiden suojaamiseksi
   1.   Jäsenvaltioiden on otettava käyttöön menettelyt, joilla varmistetaan tehokas tietojenvaihto ja yhteistyö toimivaltaisten viranomaisten ja sellaisten työsopimussuhteisten henkilöiden suojaamiseen osallistuvien asianomaisten muiden viranomaisten välillä, jotka ilmoittavat toimivaltaiselle viranomaiselle asetuksen (EU) N:o 596/2014 rikkomisesta tai joita syytetään tällaisesta rikkomisesta, jotta asetuksen (EU) N:o 596/2014 rikkomista koskevien ilmoitusten tekemisestä seurauksena olevat tai tällaiseen ilmoittamiseen liittyvät kostotoimet, syrjintä ja muuntyyppinen epäoikeudenmukainen kohtelu voitaisiin estää.
   2.   Edellä 1 kohdassa tarkoitetuilla menettelyillä on varmistettava vähintäänkin, että

               a)

               ilmoittavien henkilöiden saatavilla on kattavaa tietoa ja neuvontaa kansallisen lainsäädännön mukaisesti tarjolla olevista oikeussuojakeinoista ja menettelyistä, joilla heitä suojataan epäoikeudenmukaiselta kohtelulta, myös menettelyistä rahallisen korvauksen hakemiseksi;

               b)

               ilmoittavien henkilöiden saatavilla on toimivaltaisten viranomaisten tarjoamaa tehokasta apua, jota nämä antavat ilmoittavien henkilöiden suojaamiseen epäoikeudenmukaiselta kohtelulta osallistuvan viranomaisen suorittaman käsittelyn yhteydessä, muun muassa todistamalla työriita-asioissa, että ilmoittava henkilö on ilmiantajan asemassa.

         9 artikla
   Menettelyt henkilötietojen suojaamiseksi
   1.   Jäsenvaltioiden on varmistettava, että toimivaltaiset viranomaiset tallentavat 7 artiklassa tarkoitetut säilytettävät tiedot luottamukselliseen ja turvattuun järjestelmään.
   2.   Pääsyä 1 kohdassa tarkoitettuun järjestelmään on rajoitettava sen varmistamiseksi, että siihen tallennetut tiedot ovat ainoastaan sellaisten toimivaltaisen viranomaisen henkilöstön jäsenten saatavilla, jotka tarvitsevat kyseisiä tietoja ammatillisten tehtäviensä hoitamiseksi.
   10 artikla
   Tietojen siirtäminen toimivaltaisen viranomaisen sisällä ja sen ulkopuolelle
   1.   Jäsenvaltioiden on varmistettava, että toimivaltaisilla viranomaisilla on käytössään asianmukaiset menettelyt ilmoittavan ja ilmoituksen kohteena olevan henkilön henkilötietojen siirtämiseksi toimivaltaisen viranomaisen sisällä ja sen ulkopuolelle.
   2.   Jäsenvaltioiden on varmistettava, että siirrettäessä rikkomista koskevaan ilmoitukseen liittyviä tietoja toimivaltaisen viranomaisen sisällä tai sen ulkopuolelle, ei suoraan tai välillisesti paljasteta ilmoittavan henkilön tai ilmoituksen kohteena olevan henkilön henkilöllisyyttä tai mitään muita olosuhteita, joiden perusteella voitaisiin päätellä ilmoittavan tai ilmoituksen kohteena olevan henkilön henkilöllisyys, paitsi jos tällainen tietojen siirtäminen on 5 artiklan 1 kohdan d alakohdassa tarkoitettujen luottamuksellisuutta koskevien järjestelyjen mukaista.
   11 artikla
   Menettelyt ilmoituksen kohteena olevien henkilöiden suojaamiseksi
   1.   Silloin kun ilmoituksen kohteena olevien henkilöiden henkilöllisyys ei ole julkisesti tiedossa, asianomaisen jäsenvaltion on varmistettava, että heidän henkilöllisyyttään suojataan vähintään samalla tavalla kuin sellaisten henkilöiden henkilöllisyyttä, jotka ovat toimivaltaisen viranomaisen tutkinnan kohteena.
   2.   Edellä 9 artiklassa säädettyjä menettelyjä sovelletaan myös ilmoituksen kohteena olevien henkilöiden henkilöllisyyden suojaamiseen.
   12 artikla
   Toimivaltaisten viranomaisten toteuttama menettelyjen uudelleentarkastelu
   Jäsenvaltioiden on varmistettava, että niiden toimivaltaiset viranomaiset tarkastelevat rikkomista koskevien ilmoitusten vastaanottamiseen ja jatkotoimiin soveltamiaan menettelyjä uudelleen säännöllisesti vähintään kahden vuoden välein. Tarkastellessaan uudelleen tällaisia menettelyjä toimivaltaisten viranomaisten on otettava huomioon kokemuksensa ja muiden toimivaltaisten viranomaisten kokemukset ja mukautettava menettelyjään näitä kokemuksia sekä markkinoiden ja teknologian kehitystä vastaavasti.
   III LUKU

      LOPPUSÄÄNNÖKSET

   13 artikla
   Saattaminen osaksi kansallista lainsäädäntöä
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 3 päivänä heinäkuuta 2016. Niiden on viipymättä toimitettava nämä säännökset kirjallisina komissiolle.
   Jäsenvaltioiden on sovellettava näitä säännöksiä 3 päivästä heinäkuuta 2016.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   14 artikla
   Voimaantulo
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   15 artikla
   Osoitus
   Tämä direktiivi on osoitettu kaikille jäsenvaltioille.

      Tehty Brysselissä17 päivänä joulukuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 173, 12.6.2014, s. 1.

      (2)  EUVL L 281, 23.11.1995, s. 31.


title: Komission täytäntöönpanodirektiivi 2014/37/EU, annettu 27 päivänä helmikuuta 2014 , turvavöiden ja lasten turvalaitteiden pakollisesta käytöstä ajoneuvoissa annetun neuvoston direktiivin 91/671/ETY muuttamisesta

text:
               28.2.2014

               FI

               Euroopan unionin virallinen lehti

               L 59/32

      KOMISSION TÄYTÄNTÖÖNPANODIREKTIIVI 2014/37/EU,
   annettu 27 päivänä helmikuuta 2014,
   turvavöiden ja lasten turvalaitteiden pakollisesta käytöstä ajoneuvoissa annetun neuvoston direktiivin 91/671/ETY muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon turvavöiden ja lasten turvalaitteiden pakollisesta käytöstä ajoneuvoissa annetun neuvoston direktiivin 91/671/ETY (1) ja erityisesti sen 7 a artiklan,
   sekä katsoo seuraavaa:

               (1)

               Euroopan yhteisö liittyi neuvoston päätöksen 97/836/EY (2) mukaisesti 24 päivänä maaliskuuta 1998 Yhdistyneiden kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti myönnettyjen hyväksymisien vastavuoroista tunnustamista koskevista ehdoista, jäljempänä ’tarkistettu vuoden 1958 sopimus’.

               (2)

               Tarkistetun vuoden 1958 sopimuksen mukaiset Euroopan talouskomission säännöissä olevat tekniset vaatimukset tulevat päätöksen 97/836/EY liitteessä II olevan 1 kohdan mukaisesti vaihtoehtoisiksi vastaavien unionin erityisdirektiivien teknisille liitteille, jos jälkimmäisten soveltamisalat ovat samat kuin edellisten ja jos Euroopan talouskomission sääntöjä vastaava unionin erityisdirektiivi on annettu. Direktiivien täydentäviä säännöksiä, kuten asennusvaatimuksia tai tyyppihyväksyntämenettelyä koskevia säännöksiä, on kuitenkin sovellettava edelleen.

               (3)

               Euroopan talouskomission uusi sääntö yhdenmukaisista hyväksyntävaatimuksista, jotka koskevat moottoriajoneuvoissa käytettäviä tehostettuja lasten turvajärjestelmiä, jäljempänä ’sääntö 129’, vahvistettiin ja hyväksyttiin Euroopan talouskomission johdolla.

               (4)

               Sääntö 129 tuli voimaan 9 päivänä heinäkuuta 2013 tarkistetun vuoden 1958 sopimuksen liitteenä.

               (5)

               Säännön 129 yhdenmukaistetut vaatimukset ovat vaihtoehtoisia tehostettuja vaatimuksia säännön 44 mukaisille moottoriajoneuvojen lapsimatkustajien turvalaitteiden hyväksyntää koskeville yhdenmukaisille vaatimuksille (”lasten turvajärjestelmät”) (3), ja niissä on otettu huomioon tekninen kehitys lasten turvajärjestelmien monilla osa-alueilla, kuten sivutörmäystesteissä, alle 15 kuukauden ikäisten lasten sijoittamisessa selkä menosuuntaan, soveltuvuudessa erilaisiin ajoneuvoihin, testinukeissa ja koepenkeissä sekä lasten eri kokoluokkiin mukautettavuudessa.

               (6)

               Koska direktiivissä 91/671/ETY säädetään vaatimuksista, jotka koskevat lasten turvajärjestelmien hyväksymistä ja pakollista käyttöä moottoriajoneuvoissa unionissa, sitä olisi muutettava siten, että siihen sisältyy myös säännön 129 teknisten vaatimusten mukaisesti hyväksyttyjen lasten turvajärjestelmien käyttö.

               (7)

               Tässä direktiivissä säädetyt toimenpiteet ovat direktiivin 91/671/ETY 7 b artiklan mukaisesti perustetun komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 91/671/ETY 2 artikla seuraavasti:

               1)

               Korvataan 1 kohdan a alakohdan i alakohta seuraavasti:

                           ”i)

                           Jäsenvaltioiden on vaadittava, että kaikki käytössä olevien M1-, N1-, N2- ja N3-luokan ajoneuvojen matkustajat käyttävät ajoneuvoon asennettuja turvalaitteita.
                           Alle 150 senttimetrin pituiset lapset on turvalaitteilla varustetuissa M1-, N1-, N2- ja N3-luokan ajoneuvoissa kiinnitettävä 1 artiklan 4 kohdan a ja b alakohdassa tarkoitetulla itsenäisen tai epäitsenäisen luokan lasten turvajärjestelmällä, joka on lapsen fyysisten ominaisuuksien kannalta soveltuva seuraavien mukaisesti:

                                       —

                                       1 artiklan 3 kohdassa säädetty lasten turvajärjestelmien luokittelu, joka on hyväksytty tämän kohdan c alakohdan i alakohdan mukaisesti,

                                       —

                                       tämän kohdan c alakohdan ii alakohdan mukaisesti hyväksyttyjen lasten turvajärjestelmien osalta kokoluokka ja matkustajan enimmäispaino, joille lasten turvajärjestelmä on valmistajan ilmoituksen mukaan tarkoitettu.

                                 Sellaisilla M1-, N1-, N2- ja N3-luokan ajoneuvoilla, joissa ei ole turvalaitteita:

                                       —

                                       ei saa kuljettaa alle kolmivuotiaita lapsia,

                                       —

                                       vähintään 3-vuotiaiden, mutta alle 150 senttimetrin pituisten lasten on matkustettava muulla kuin etuistuimella, sanotun kuitenkaan rajoittamatta ii alakohdan soveltamista.”

               2)

               Korvataan 1 kohdan c alakohta seuraavasti:

                           ”c)

                           Käytössä olevan lasten turvajärjestelmän on oltava seuraavien standardien mukaisesti hyväksytty:

                                       i)

                                       Yhdistyneiden Kansakuntien Euroopan talouskomission sääntö 44/03 tai direktiivi 77/541/ETY tai

                                       ii)

                                       Yhdistyneiden Kansakuntien Euroopan talouskomission sääntö 129;

                                 tai mikä tahansa niiden myöhempi muunnos.
                           Lasten turvajärjestelmä on asennettava lasten turvajärjestelmän valmistajan antamien sellaisten asennustietojen (esim. käyttöopas, ohjelehtinen tai sähköinen julkaisu) mukaisesti, joissa ilmoitetaan miten ja missä ajoneuvotyypeissä järjestelmää voidaan käyttää turvallisesti.”

         2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään kuuden kuukauden kuluttua sen voimaantulosta. Niiden on toimitettava viipymättä nämä säännökset kirjallisina komissiolle.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 27 päivänä helmikuuta 2014.

            Komission puolesta, puheenjohtajan nimissä

         Siim KALLAS

            Varapuheenjohtaja

      (1)  EYVL L 373, 31.12.1991, s. 26.

      (2)  Neuvoston päätös 97/836/EY, tehty 27 päivänä marraskuuta 1997, Euroopan yhteisön liittymisestä Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (EYVL L 346, 17.12.1997, s. 78).

      (3)  EUVL L 306, 23.11.2007, s. 1.